Avis juridique important

|

31983D0384

83/384/ΕΟΚ: Απόφαση της Επιτροπής της 29ης Ιουλίου 1983 σχετικά με τον κατάλογο των εγκαταστάσεων της Αυστραλίας που έχουν εγκριθεί για την εισαγωγή νωπών κρεάτων στην Κοινότητα

Επίσημη Εφημερίδα αριθ. L 222 της 13/08/1983 σ. 0036 - 0039 Φινλανδική ειδική έκδοση: Κεφάλαιο 3 τόμος 16 σ. 0193  Ισπανική ειδική έκδοση: Κεφάλαιο 03 τόμος 28 σ. 0189  Σουηδική ειδική έκδοση: Κεφάλαιο 3 τόμος 16 σ. 0193  Πορτογαλική ειδική έκδοση : Κεφάλαιο 03 τόμος 28 σ. 0189

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  σχετικά με τον κατάλογο των εγκαταστάσεων της Αυστραλίας που έχουν εγκριθεί για την εισαγωγή νωπών κρεάτων στην Κοινότητα  (83/384/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),  Εκτιμώντας:  ότι, για να λάβουν την άδεια να εξαγάγουν νωπά κρέατα προς την Κοινότητα, οι εγκαταστάσεις που βρίσκονται στις τρίτες χώρες πρέπει να πληρούν τους γενικούς και τους ειδικούς όρους που θέτει η οδηγία 72/462/ΕΟΚ·  ότι η Αυσταλία μεταβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, ένα κατάλογο εγκαταστάσεων που έχουν την άδεια να εξαγάγουν προς την Κοινότητα·  ότι πολλές από τις εγκαταστάσεις, που έχουν ελεγχθεί επιτότου από κοινοτικά όργανα, παρέχουν επαρκείς υγειονομικές εγγυήσεις και ότι, συνεπώς, μπορούν να εγγραφούν σε έναν πρώτο κατάλογο - που καταρτίζεται σύμφωνα με το άρθρο 4 παράγραφος 1 της εν λόγω οδηγίας- των εγκαταστάσεων από τις οποίες επιτρέπεται να εισαχθούν νωπά κρέατα·  ότι η περίπτωση των άλλων εγκαταστάσεων που προτείνει η Αυστραλία πρέπει να επαναξετασθεί βάσει των συμπληρωματικών πληροφοριών με τους κανόνες υγιεινής και τις δυνατότητες γρήγορης προσαρμογής στην κοινοτική νομοθεσία·  ότι, εν τω μεταξύ, για να μη διακοπούν απότομα οι πραγματοποιούμενες συναλλαγές, μπορεί να δοθεί προσωρινά η δυνατότητα σ' αυτές τις εγκαταστάσεις να συνεχίσουν τις εξαγωγές νωπών κρεάτων προς τα Κράτη μέλη που διατίθενται να τις δεχθούν·  ότι, συνεπώς, πρέπει να επαναξετασθεί η παρούσα απόφαση και στην ανάγκη να τροποποιηθεί, σε συνάρτηση με τις πρωτοβουλίες που έχουν ληφθεί όσον αφορά το θέμα αυτό και τις βελτιώσεις που έχουν πραγματοποιηθεί·  ότι οι όροι εισαγωγής των νωπών κρεάτων τα οποία προέρχονται από τις εγκαταστάσεις που αναφέρονται στον κατάλογο που είναι συνημμένος στην παρούσα απόφαση εξακολουθούν να υπόκεινται στις διατάξεις που έχουν θεσπιστεί από άλλες αρχές, καθώς και στις γενικές διατάξεις της συνθήκης· ότι, ειδικότερα, η εισαγωγή από τρίτες χώρες και η επανεξαγωγή προς όλα τα Κράτη μέλη ορισμένων κατηγοριών κρεάτων, ολιγότερου βάρους των 3 kg όπως είναι τα κρέατα που περιέχουν υπολείμματα από ορισμένες ουσίες για τις οποίες δεν ισχύει η κοινοτική νομοθεσία ή οι οποίες πρέπει να αποτελέσουν αντικείμενο συμπληρωματικής εναρμόνισης, εξακολουθούν να υπόκεινται στη νομοθεσία για τα υγειονομικά θέματα του Κράτους μέλους εισαγωγής, σύμφωνα με τις γενικές διατάξεις της συνθήκης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνονται οι εγκαταστάσεις της Αυστραλίας που αναφέρονται στο παράρτημα, για την εισαγωγή νωπών κρεάτων στην Κοινότητα, σύμφωνα με το εν λόγω παράρτημα.  2. Οι εισαγωγές που προέρχονται από τις εγκαταστάσεις που αναφέρονται στην παράγραφο 1 εξακολουθούν να υπόκεινται στις κοινοτικές διατάξεις που θεσπίστηκαν από άλλες αρχές στον κτηνιατρικό τομέα.  Άρθρο 2  1. Τα Κράτη μέλη απαγορεύουν την εισαγωγή νωπών κρεάτων που προέρχονται από εγκαταστάσεις που δεν αναφέρονται στο παράρτημα.  2. Εντούτοις, τα Κράτη μέλη δύνανται να εξακολουθήσουν να επιτρέπουν, έως τις 30 Απριλίου 1984, τις εισαγωγές νωπών κρεάτων που προέρχονται από εγκαταστάσεις που δεν αναφέρονται στο παράρτημα, αλλά έχουν αναγνωρισθεί και προταθεί επίσημα από τις αρχές της Αυστραλίας στις 7 Απριλίου 1983, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν ληφθεί αντίθετη απόφαση σχερικά με το θέμα αυτό, σύμφωνα με το άρθρο 4 παράγραφος 1 της εν λόγω οδηγίας, πριν από την 1η Μαΐου 1984.  Ο κατάλογος αυτών των εγκαταστάσεων κοινοποιείται από την Επιτροπή στα Κράτη μέλη.  Άρθρο 3  Η παρούσα απόφαση ισχύει από την 1η Οκτωβρίου 1983.  Άρθρο 4  Η παρούσα απόφαση επανεξετάζεται και, ενδεχομένως, τροποποιείται πριν από την 1η Φεβρουαρίου 1984.  Άρθρο 5  Η παρούσα απόφαση απευθύνεται στα Κράτη μέλη.  Βρυξέλλες, 29 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  ΠΑΡΑΡΤΗΜΑ  ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ  1.2 //   //   // Αριθμός  εγκρίσεως   // Διεύθυνση   //  1,2 //   // Ι. ΒΟΕΙΟ ΚΡΕΑΣ   // Α. Σφαγεία και εργαστήρια κοπής   //  1.2 //   //   // 7 (1)  // CQME, Pty. Ltd, Rockhampton, Queensland  // 135  // Blue Ribbon Export Division, Launceston, Tasmania  // 151  // Richardsons Meat Industries Ltd, Hobart, Tasmania  // 170  // Beef City Pty. Ltd, Purrawunda, Queensland  // 195 (1)  // R.J. Gilbertson Pty. Ltd, Longford, Tasmania  // 239 (1)  // Northern Cooperative Meat Company Ltd, Casino, New South Wales  // 243  // Warwick Bacon Company Ltd, Warwick, Queensland  // 294  // Teys Bros Pty. Ltd, Beenleigh, Queensland  // 525  // Tancred Bros, Beaudesert, Queensland  // 642  // Metro Meat Ltd, Cootamundra, New South Wales  // 751  // Tasmeats Ltd, Camdale, Tasmania  // 1352  // Lockyer Valley Abattoir, Grantham, Queensland  //  1,2 // Β. Σφαγεία   //  1.2 //   //   // 3  // The Metropolitan Public Abattoir, Brisbane, Queensland  // 53 (1)  // Thomas Borthwick and Sons, Melbourne, Victoria  // 54 (1)  // H.W. Greenham and Sons, Pty. Ltd, Newport, Victoria  // 155  // Blaney County Council Abattoir, Blaney, New South Wales  // 218  // Northwest Exports Pty. Ltd, Inverell, New South Wales  // 533 (1)  // Charles David Pty. Ltd, Murray Bridge, South Australia  // 612 (1)  // Associated Meat Processors Pty. Ltd, Wodonga, Victoria  // 648 (1)  // E.G. Green and Sons, Harvey, Western Australia  // 761 (1)  // R.J. Gilbertson Pty. Ltd, Melbourne, Victoria  // 1265 (1)  // G. * K. OConnor, Export Abattoir, Pty. Ltd, Pakenham, Victoria  // 1471 (1)  // South Australian Meat Corporation, Gepps Cross, South Australia  //  1,2 // Γ. Εργαστήρια κοπής   //  1.2 //   //   // 1595  // R.J. Gilbertson Pty. Ltd, Melbourne, Victoria  // 1618  // Ciscos Meats Pty. Ltd, Melbourne, Victoria  // 1735  // Western Australian Lamb Marketing Board, Perth, Western Australia  // 1842  // S.G. Allen, Pty, Ltd. Melbourne, Victoria  // 1889  // Webb Meat Exports, Pty. Ltd, Melbourne, Victoria  //  1,2 // ΙΙ. ΠΡΟΒΕΙΟ ΚΡΕΑΣ  Α. Σφαγεία και εργαστήρια κοπής   //  1.2 //   //   // 151  // Richardsons Meat Industries Ltd, Hobart, Tasmania  //  1,2 // Β. Σφαγεία   //  1.2 //   //   // 155  // Blayney County Council Abattoir, Blayney, New South Wales  // 199 (1)  // Thomas Borthwick and Sons (Australasia) Ltd, Albany, Western Australia  // 423 (1)  // S.E. Meat (Aust.) Ltd, Naracoorte, South Australia  // 533 (1)  // Charles David Pty. Ltd, Murray Bridge, South Australia  // 612 (1)  // Associated Meat Processors Pty. Ltd, Wodonga, Victoria  // 642  // Metro Meat Ltd, Cootamundra, New South Wales  // 1027 (1)  // Linley Valley Meats Pty. Ltd, Wooroloo, Western Australia  // 1471 (1)  // South Australian Meat Corporation, Gepps Cross, South Australia  //  1,2 // (1) Εξαιρούμενα παραπροϊόντα.   // 1.2 //   //   // Αριθμός  εγκρίσεως   // Διεύθυνση   //  1,2 //   // Γ. Εργαστήρια κοπής   //  1.2 //   //   // 1595  // R.J. Gilbertson Pty. Ltd, Melbourne, Victoria  // 1614  // Tatiara Meat Co. Pty. Ltd, Bordertown, South Australia  // 1618  // Ciscos Meats Pty. Ltd, Melbourne, Victoria  // 1735  // Western Australian Lamb Marketing Board, Perth, Western Australia  // 1842  // S.G. Allen Pty. Ltd, Melbourne, Victoria  // 1889  // Webb Meat Exports Pty. Ltd, Melbourne, Victoria  //  1,2 // ΙΙΙ. ΑΠΟΘΗΚΕΣ   // (Κατεψυγμένα συσκευασμένα κρέατα μόνο)   //  1.2 //   //   // 45  // Corio Bay Freezers Pty. Ltd, North Geelong, Victoria  // 47  // Watson and Son Pty. Ltd, Brisbane, Queensland  // 84  // South Australian Meat Corporation, Gepps Cross, South Australia  // 132  // P * O Cold Storage Ltd, Brisbane, Queensland  // 149  // P * O Cold Storage Ltd, Melbourne, Victoria  // 156  // Snowboy Pty. Ltd, Sydney, New South Wales  // 198  // A.B. Oxford Pty. Ltd, Melbourne Victoria  // 202  // Polar Cold Storage Co. Melbourne, Victoria  // 216  // T. A. Field, Port Alma, Queensland  // 253  // Australian Service Cold Storage Pty. Ltd, Sydney, New South Wales  // 274 C  // Moss Vale Cold Store, Moss Vale, New South Wales  // 292  // Port of Portland Authority, Portland, Victoria  // 492  // W. Woodmason Cold Storage Pty. Ltd, Sydney, New South Wales  // 565  // Port Huon Fruit Juices Pty. Ltd, South Hobart, Tasmania  // 651  // Central Coast Coldstores, West Gosford, New South Wales  // 1013  // P * O Cold Storage Ltd, Perth, Western Australia  // 1025  // Port of Devonport Authority, Devonport, Tasmania  // 1025 A  // S. P. Holman Ltd, Devonport, Tasmania  // 1057  // Marine Board of Burnie, Burnie, Tasmania  // 1060  // Port Adelaide Freezers Pty. Ltd, Port Adelaide, South Australia  // 1168  // Frigmobile, Townsville, Queensland  // 1190  // Rego Cold Storage Pty. Ltd, Scoresby, Victoria  // 1258  // City Centre Cold Store, Sydney, New South Wales  // 1277  // Magdem Enterprises, Hobart, Tasmania  // 1289  // Port of Launceston Authority, Bell Bay, Tasmania  // 1379  // Doboy Cold stores Pty. Ltd, Brisbane, Queensland  // 1380  // Port of Devonport Authority, Devonport, Tasmania  // 1439  // P * O Australia Ltd (Food City), Brisbane, Queensland  // 1467  // South Australian Cold Stores Ltd, Dry Creek, South Australia  // 1487  // Cold Stores of Australia Pty. Ltd, North Freemantle, Western Australia  // 1617  // Frigmobile, Cairns, Queensland  // 1625  // Schumacher Ice Cold Pty. Ltd, Brisbane, Queensland  // 1662  // A.B. Oxford Cold Storage Co. Pty. Ltd, Melbourne, Victoria  // 1692  // Marine Board of Burnie, Burnie, Tasmania  // 2095  // Frigmobile, Townsville, Queensland  // 2180  // P. Manettas Holdings Pty. Ltd, Sydney, New South Wales  // 2190  // Frigmobile, Pty. Ltd, Sydney, New South Wales.  // 2325  // Adelaide Cold Stores Pty. Ltd, Cavan, South Australia  // 2514  // Wedgewood Pastries, Sydney, New South Wales  //   //


title: Απόφαση (ΕΕ) 2016/2313 του Συμβουλίου, της 8ης Δεκεμβρίου 2016, με την οποία εξουσιοδοτούνται ορισμένα κράτη μέλη να αποδεχθούν, προς το συμφέρον της Ευρωπαϊκής Ένωσης, την προσχώρηση της Δημοκρατίας της Κορέας στη σύμβαση της Χάγης του 1980 για τα αστικά θέματα της διεθνούς απαγωγής παιδιών

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/59

         ΑΠΌΦΑΣΗ (ΕΕ) 2016/2313 ΤΟΥ ΣΥΜΒΟΥΛΊΟΥ
   της 8ης Δεκεμβρίου 2016
   με την οποία εξουσιοδοτούνται ορισμένα κράτη μέλη να αποδεχθούν, προς το συμφέρον της Ευρωπαϊκής Ένωσης, την προσχώρηση της Δημοκρατίας της Κορέας στη σύμβαση της Χάγης του 1980 για τα αστικά θέματα της διεθνούς απαγωγής παιδιών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 81 παράγραφος 3, σε συνδυασμό με το άρθρο 218,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ευρωπαϊκή Ένωση έχει θέσει ως έναν από τους στόχους της την προαγωγή της προστασίας των δικαιωμάτων των παιδιών, όπως αναφέρεται στο άρθρο 3 της Συνθήκης για την Ευρωπαϊκή Ένωση. Τα μέτρα για την προστασία των παιδιών από την παράνομη μετακίνηση ή κατακράτηση αποτελούν ουσιώδες τμήμα αυτής της πολιτικής.

               (2)

               Το Συμβούλιο εξέδωσε τον κανονισμό (ΕΚ) αριθ. 2201/2003 (2) (κανονισμός «Βρυξέλλες IΙα»), ο οποίος αποσκοπεί στην προστασία των παιδιών από τις επιβλαβείς συνέπειες της παράνομης μετακίνησης ή κατακράτησης και στη θέσπιση διαδικασιών που αποβλέπουν στη διασφάλιση της άμεσης επιστροφής των παιδιών στο κράτος της συνήθους διαμονής τους, καθώς και στην εξασφάλιση της προστασίας του δικαιώματος προσωπικής επικοινωνίας και του δικαιώματος επιμέλειας.

               (3)

               Ο κανονισμός Βρυξέλλες IΙα συμπληρώνει και ενισχύει τη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών («σύμβαση της Χάγης του 1980»), η οποία θεσπίζει, σε διεθνές επίπεδο, σύστημα υποχρεώσεων και συνεργασίας μεταξύ των συμβαλλόμενων κρατών και μεταξύ των κεντρικών αρχών με σκοπό την εξασφάλιση της άμεσης επιστροφής των παιδιών που μετακινήθηκαν ή κατακρατούνται παράνομα.

               (4)

               Όλα τα κράτη μέλη της Ένωσης αποτελούν συμβαλλόμενα μέρη της σύμβασης της Χάγης του 1980.

               (5)

               Η Ένωση παροτρύνει τις τρίτες χώρες να προσχωρήσουν στη σύμβαση της Χάγης του 1980 και υποστηρίζει την ορθή εφαρμογή της σύμβασης της Χάγης του 1980 συμμετέχοντας, από κοινού με τα κράτη μέλη, μεταξύ άλλων, στις ειδικές επιτροπές που οργανώνονται σε τακτική βάση από τη διάσκεψη της Χάγης για το ιδιωτικό διεθνές δίκαιο.

               (6)

               Ένα κοινό νομικό πλαίσιο που εφαρμόζεται μεταξύ των κρατών μελών της Ένωσης και τρίτων χωρών θα μπορούσε να προσφέρει την καλύτερη λύση σε ευαίσθητες υποθέσεις διεθνούς απαγωγής παιδιών.

               (7)

               Η σύμβαση της Χάγης του 1980 ορίζει ότι ισχύει μεταξύ της προσχωρούσας χώρας και των συμβαλλόμενων μερών τα οποία έχουν δηλώσει ότι αποδέχονται την προσχώρηση.

               (8)

               Η σύμβαση της Χάγης του 1980 δεν επιτρέπει σε οργανισμούς περιφερειακής οικονομικής ολοκλήρωσης όπως η Ένωση να καταστούν συμβαλλόμενα μέρη της. Ως εκ τούτου, η Ένωση δεν μπορεί να προσχωρήσει στη σύμβαση ούτε να καταθέσει δήλωση αποδοχής προσχωρούντος κράτους.

               (9)

               Σύμφωνα με τη γνωμοδότηση 1/13 του Δικαστηρίου της Ευρωπαϊκής Ένωσης, οι δηλώσεις αποδοχής βάσει της σύμβασης της Χάγης του 1980 εμπίπτουν στην αποκλειστική εξωτερική αρμοδιότητα της Ευρωπαϊκής Ένωσης.

               (10)

               Η Δημοκρατία της Κορέας κατέθεσε το έγγραφο προσχώρησής της στη σύμβαση της Χάγης του 1980 στις 13 Δεκεμβρίου 2012. Η σύμβαση της Χάγης του 1980 τέθηκε σε ισχύ για τη Δημοκρατία της Κορέας την 1η Μαρτίου 2013.

               (11)

               Διάφορα κράτη μέλη έχουν ήδη αποδεχθεί την προσχώρηση της Δημοκρατίας της Κορέας στη σύμβαση της Χάγης του 1980. Από εκτίμηση της κατάστασης στη Δημοκρατία της Κορέας προέκυψε το συμπέρασμα ότι τα κράτη μέλη τα οποία δεν έχουν αποδεχθεί ακόμη την προσχώρηση της Δημοκρατίας της Κορέας είναι σε θέση να αποδεχθούν, προς το συμφέρον της Ένωσης, την προσχώρηση της Δημοκρατίας της Κορέας υπό τους όρους της σύμβασης της Χάγης του 1980.

               (12)

               Τα κράτη μέλη τα οποία δεν έχουν αποδεχθεί ακόμη την προσχώρηση της Δημοκρατίας της Κορέας θα πρέπει να καταθέσουν τις δηλώσεις αποδοχής τους όσον αφορά την προσχώρηση της Δημοκρατίας της Κορέας, προς το συμφέρον της Ένωσης, σύμφωνα με τους όρους που θέτει η παρούσα απόφαση. Η Τσεχική Δημοκρατία, η Ιρλανδία και η Δημοκρατία της Λιθουανίας, που έχουν ήδη αποδεχθεί την προσχώρηση της Δημοκρατίας της Κορέας στη σύμβαση της Χάγης του 1980, δεν θα πρέπει να καταθέσουν νέες δηλώσεις αποδοχής, δεδομένου ότι οι υφιστάμενες δηλώσεις εξακολουθούν να ισχύουν δυνάμει του δημοσίου διεθνούς δικαίου.

               (13)

               Το Ηνωμένο Βασίλειο και η Ιρλανδία δεσμεύονται από τον κανονισμό Βρυξέλλες IΙα και συμμετέχουν στην έκδοση και στην εφαρμογή της παρούσας απόφασης.

               (14)

               Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη που δεν το έχουν πράξει ακόμη εξουσιοδοτούνται να αποδεχθούν την προσχώρηση της Δημοκρατίας της Κορέας στη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών («η σύμβαση της Χάγης του 1980»), προς το συμφέρον της Ένωσης.
   2.   Τα αναφερόμενα στην παράγραφο 1 κράτη μέλη καταθέτουν, το αργότερο στις 9 Δεκεμβρίου 2017, δήλωση αποδοχής της προσχώρησης της Δημοκρατίας της Κορέας στη σύμβαση της Χάγης του 1980 προς το συμφέρον της Ένωσης, με το ακόλουθο κείμενο:

      «Η/Το [πλήρης ονομασία του ΚΡΑΤΟΥΣ ΜΕΛΟΥΣ] δηλώνει ότι αποδέχεται την προσχώρηση της Δημοκρατίας της Κορέας στη σύμβαση της Χάγης, της 25ης Οκτωβρίου 1980, για τα αστικά θέματα της διεθνούς απαγωγής παιδιών σύμφωνα με την απόφαση (ΕΕ) 2016/2313 του Συμβουλίου».

   3.   Κάθε κράτος μέλος ενημερώνει το Συμβούλιο και την Επιτροπή για την κατάθεση της δήλωσης αποδοχής της προσχώρησης της Δημοκρατίας της Κορέας και ανακοινώνει στην Επιτροπή το κείμενο της δήλωσης εντός διμήνου από την κατάθεσή της.
   Άρθρο 2
   Τα κράτη μέλη που έχουν καταθέσει τις δηλώσεις αποδοχής τους όσον αφορά την προσχώρηση της Δημοκρατίας της Κορέας στη σύμβαση της Χάγης του 1980 πριν από την ημερομηνία έκδοσης της παρούσας απόφασης δεν καταθέτουν νέες δηλώσεις.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα απόφαση απευθύνεται σε όλα τα κράτη μέλη πλην της Τσεχικής Δημοκρατίας, της Ιρλανδίας και της Δημοκρατίας της Λιθουανίας.

      Βρυξέλλες, 8 Δεκεμβρίου 2016.

            Για το Συμβούλιο

            Η Πρόεδρος

         L. ŽITŇANSKÁ

      (1)  Γνώμη του Ευρωπαϊκού Κοινοβουλίου της 5ης Οκτωβρίου 2016 (δεν έχει δημοσιευθεί ακόμα στην Επίσημη Εφημερίδα).

      (2)  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000 (ΕΕ L 338 της 23.12.2003, σ. 1).


title: Απόφαση (EE) 2015/384 του Συμβουλίου, της 2ας Μαρτίου 2015 , σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης και το πρωτόκολλο εφαρμογής της

text:
               10.3.2015

               EL

               Επίσημη Εφημερίδα της Ευρωπαϊκής Ένωσης

               L 65/1

         ΑΠΌΦΑΣΗ (EE) 2015/384 ΤΟΥ ΣΥΜΒΟΥΛΊΟΥ
   της 2ας Μαρτίου 2015
   σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης και το πρωτόκολλο εφαρμογής της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 δεύτερο εδάφιο στοιχείο α) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η ΕΕ διαπραγματεύθηκε με τη Δημοκρατία της Σενεγάλης συμφωνία σύμπραξης στον τομέα της βιώσιμης αλιείας («συμφωνία») διάρκειας πέντε ετών, που δύναται να ανανεωθεί με σιωπηρή παράταση και πρωτόκολλο για την εφαρμογή της εν λόγω συμφωνίας, για πενταετή περίοδο, με το οποίο παραχωρούνται στα σκάφη της Ένωσης αλιευτικές δυνατότητες στα ύδατα στα οποία η Δημοκρατία της Σενεγάλης ασκεί την κυριαρχία ή τη δικαιοδοσία της σε θέματα αλιείας.

               (2)

               Η εν λόγω συμφωνία και το εν λόγω πρωτόκολλο υπεγράφησαν στις 20 Νοεμβρίου 2014 βάσει της απόφασης 2014/733/ΕΕ (1) και εφαρμόζονται προσωρινά από την ημερομηνία υπογραφής τους.

               (3)

               Η συμφωνία και το πρωτόκολλο πρέπει να εγκριθούν.

               (4)

               Η συμφωνία προβλέπει τη σύσταση μεικτής επιτροπής επιφορτισμένης με την παρακολούθηση της εφαρμογής της συμφωνίας αυτής. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Ευρωπαϊκή Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία αλιευτικής σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Σενεγάλης και το πρωτόκολλο εφαρμογής της εγκρίνονται εξ ονόματος της Ένωσης (2).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ευρωπαϊκής Ένωσης, στις κοινοποιήσεις που προβλέπονται αντίστοιχα στο άρθρο 16 της συμφωνίας και στο άρθρο 13 του πρωτοκόλλου.
   Άρθρο 3
   Υπό την επιφύλαξη των διατάξεων και όρων που παρατίθενται στο παράρτημα, ανατίθεται στην Επιτροπή η εξουσία να εγκρίνει, εξ ονόματος της Ένωσης, τις τροποποιήσεις του πρωτοκόλλου που επιφέρονται από τη μεικτή επιτροπή.
   Άρθρο 4
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 2 Μαρτίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  ΕΕ L 304 της 23.10.2014, σ. 1.

      (2)  Η συμφωνία και το πρωτόκολλο δημοσιεύθηκαν στην ΕΕ L 304 της 23.10.2014, σ. 3, με την απόφαση υπογραφής τους.

      ΠΑΡΑΡΤΗΜΑ

         Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της Μεικτής Επιτροπής

                  1.

                  Η Επιτροπή εξουσιοδοτείται να διαπραγματεύεται με τη Δημοκρατία της Σενεγάλης και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων και ορισμός νέων δυνατοτήτων σύμφωνα με το άρθρο 7 παράγραφος 3 σημείο α) της συμφωνίας και τα άρθρα 6 και 7 του πρωτοκόλλου·

                              β)

                              απόφαση σχετικά με τις λεπτομέρειες της τομεακής στήριξης σύμφωνα με το άρθρο 7 παράγραφος 3 σημείο β) της συμφωνίας και το άρθρο 4 του πρωτοκόλλου·

                              γ)

                              όροι (και τεχνικές προδιαγραφές και λεπτομέρειες) άσκησης αλιείας από τα αλιευτικά της Ένωσης κατά το άρθρο 7 παράγραφος 3 σημείο γ) της συμφωνίας και το παράρτημα του πρωτοκόλλου.

                  2.

                  Στο πλαίσιο της Μεικτής Επιτροπής που συγκροτήθηκε δυνάμει της συμφωνίας, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

                              β)

                              ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας.

                  3.

                  Όταν προβλέπεται η λήψη απόφασης κατά τη διάρκεια συνεδρίασης της Μεικτής Επιτροπής σχετικά με τροποποιήσεις του πρωτοκόλλου που αναφέρονται στην παράγραφο 1, λαμβάνονται τα απαραίτητα μέτρα ώστε η θέση που καθορίζεται εξ ονόματος της Ένωσης να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.
                  Προς τον σκοπό αυτό και βάσει των ως άνω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της Μεικτής Επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.

                  4.

                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της Μεικτής Επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.


Avis juridique important

|

32004D0112

2004/112/ΕΚ,Ευρατόμ: Απόφαση του Συμβουλίου και της Επιτροπής, της 22ας Δεκεμβρίου 2003, για την υπογραφή, εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου

Επίσημη Εφημερίδα αριθ. L 032 της 05/02/2004 σ. 0022 - 0022

Απόφαση του Συμβουλίου και της Επιτροπήςτης 22ας Δεκεμβρίου 2003για την υπογραφή, εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου(2004/112/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Η Επιτροπή έχει διαπραγματευθεί, εξ ονόματος των Κοινοτήτων, συμφωνία επιστημονικής και τεχνολογικής συνεργασίας με την Ελβετική Συνομοσπονδία.(2) Η συμφωνία αυτή μονογραφήθηκε από τους αντιπροσώπους των μερών στις 5 Σεπτεμβρίου 2003.(3) Υπό την επιφύλαξη της συνάψεώς της σε μεταγενέστερη ημερομηνία, η συμφωνία θα πρέπει να υπογραφεί εξ ονόματος των Κοινοτήτων.(4) Υπό την επιφύλαξη της αμοιβαιότητας, η παρούσα συμφωνία θα πρέπει να εφαρμοσθεί προσωρινά από την 1η Ιανουαρίου 2004, εν αναμονή της ολοκλήρωσης των διαδικασιών για τη σύναψή της, κατά τα προβλεπόμενα από το άρθρο 14 παράγραφος 2 αυτής,ΑΠΟΦΑΣΙΖΟΥΝ:Άρθρο 11. Υπό την επιφύλαξη της συνάψεώς της σε μεταγενέστερη ημερομηνία, ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Κοινότητας, τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου.2. Υπό την επιφύλαξη της συνάψεώς της σε μεταγενέστερη ημερομηνία, ο πρόεδρος της Επιτροπής εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Κοινότητας Ατομικής Ενέργειας, τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου.Άρθρο 2Υπό την επιφύλαξη της αμοιβαιότητας, η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, εφαρμόζεται προσωρινά, από την 1η Ιανουαρίου 2004, εν αναμονή της ολοκλήρωσης των διαδικασιών για τη σύναψή της.Το κείμενο της συμφωνίας προσαρτάται στην παρούσα απόφαση.Βρυξέλλες, 22 Δεκεμβρίου 2003.Για το ΣυμβούλιοΟ ΠρόεδροςA. MatteoliΓια την ΕπιτροπήΟ ΠρόεδροςR. Prodi


title: 2014/107/ΕΕ: Απόφαση του Συμβουλίου, της 11ης Φεβρουαρίου 2014 , σχετικά με την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια

text:
               28.2.2014

               EL

               Επίσημη Εφημερίδα της Ευρωπαϊκής Ένωσης

               L 59/4

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 11ης Φεβρουαρίου 2014
   σχετικά με την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια
   (2014/107/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 19 Δεκεμβρίου 2011 το Συμβούλιο εξουσιοδότησε την Επιτροπή να ξεκινήσει διαπραγματεύσεις με το Αζερμπαϊτζάν σχετικά με συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή των προσώπων που διαμένουν χωρίς άδεια («συμφωνία»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 29 Ιουλίου 2013.

               (2)

               Η συμφωνία θα πρέπει να υπογραφεί εξ ονόματος της Ένωσης, με την επιφύλαξη σύναψής της σε μεταγενέστερη ημερομηνία.

               (3)

               Σύμφωνα με τα άρθρα 1 και 2 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας σχετικά με τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στη θέσπιση της παρούσας απόφασης και δεν δεσμεύονται από αυτήν.

               (4)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια εγκρίνεται με την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να διορίσει το ή τα πρόσωπα που θα έχουν την εξουσία να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 11 Φεβρουαρίου 2014.

            Για το Συμβούλιο

            Ο Πρόεδρος

         E. ΒΕΝΙΖΕΛΟΣ

      (1)  Το κείμενο της Συμφωνίας θα δημοσιευθεί μαζί με την απόφαση για τη σύναψή της.


title: Απόφαση 2011/71/ΚΕΠΠΑ του Συμβουλίου, της 31ης Ιανουαρίου 2011 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

text:
               2.2.2011

               EL

               Επίσημη Εφημερίδα της Ευρωπαϊκής Ένωσης

               L 28/60

         ΑΠΌΦΑΣΗ 2011/71/ΚΕΠΠΑ ΤΟΥ ΣΥΜΒΟΥΛΊΟΥ
   της 31ης Ιανουαρίου 2011
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1).

               (2)

               Δεδομένης της σοβαρότητας της κατάστασης στην Ακτή Ελεφαντοστού, είναι σκόπιμο να περιληφθούν και άλλα πρόσωπα και οντότητες στον κατάλογο των προσώπων και οντοτήτων που υπόκεινται στα περιοριστικά μέτρα, ο οποίος περιλαμβάνεται στο παράρτημα II της απόφασης 2010/656/ΚΕΠΠΑ του Συμβουλίου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της απόφασης 2010/656/ΚΕΠΠΑ, η παράγραφος 2 αντικαθίσταται από το ακόλουθο κείμενο:

      «2.   Οσάκις το Συμβούλιο αποφασίσει να υπαγάγει πρόσωπο ή οντότητα στα μέτρα που προβλέπονται στο άρθρο 4 παράγραφος 1 στοιχείο β) και στο άρθρο 5 παράγραφος 1 στοιχείο β), τροποποιεί το παράρτημα II αναλόγως.».

   Άρθρο 2
   Τα πρόσωπα και οι οντότητες που αναφέρονται στο παράρτημα της παρούσας απόφασης προστίθενται στον κατάλογο που περιλαμβάνεται στο παράρτημα II της απόφασης 2010/656/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει την ημερομηνία εκδόσεώς της.

      Βρυξέλλες, 31 Ιανουαρίου 2011.

            Για το Συμβούλιο

            H Πρόεδρος

         C. ASHTON

      (1)  ΕΕ L 285 της 30.10.2010, σ. 28.

      ΠΑΡΑΡΤΗΜΑ

         ΠΡΟΣΩΠΑ ΚΑΙ ΟΝΤΟΤΗΤΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

                  Όνομα (και ενδεχόμενα προσωνύμια)

                  Στοιχεία ταυτοποίησης

                  Λόγοι

                  1.

                  κ. Philippe Henry Dacoury-Tabley

                  Διοικητής της Κεντρικής Τράπεζας των Κρατών της Δυτικής Αφρικής (BCEAO): Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                  2.

                  κ. Denis N'Gbé

                  Γεννήθηκε στις 6 Σεπτεμβρίου 1956,
                  στο Danane· αριθμός διαβατηρίου: PS-AE/094GD07 (λήγει στις 26 Ιουλίου 2012)

                  Εθνικός Διευθυντής της BCEAO στην Ακτή Ελεφαντοστού: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                  3.

                  κ. Ibrahim Ezzedine

                  Γεννήθηκε στις 5 Φεβρουαρίου 1968, στο Bariche (Λίβανος)·
                  αριθμός διαβατηρίου: 08AB14590 (λήγει στις 4 Οκτωβρίου 2014)

                  Επιχειρηματίας: συνεισφέρει στη χρηματοδότηση της παράνομης κυβέρνησης του κ. Laurent Gbagbo.

                  4.

                  κ. Roland Dagher

                  Γεννήθηκε στις 8 Μαΐου 1952, στο Bamako (Μαλί)·
                  αριθμοί διαβατηρίων: PD-AE/075FN01 (λήγει στις 16 Ιανουαρίου 2011) · 08AA15167 (λήγει την 1η Δεκεμβρίου 2013)

                  Επιχειρηματίας, μέλος του Οικονομικού και Κοινωνικού Συμβουλίου: συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  5.

                  κ. Oussou Kouassi

                  Γεννήθηκε την 1η Ιανουαρίου 1956, στο Oumé·
                  αριθμοί διαβατηρίων: PD-AE/016EU09 (λήγει στις 31 Αυγούστου 2009); 08AA80739 (λήγει στις 12 Ιουλίου 2014)

                  Γενικός Διευθυντής της Οικονομίας: Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  6.

                  κ. Ossey Eugène Amonkou

                  Γεννήθηκε στις 13 Ιουλίου 1960, στο Akoupé·
                  αριθμός διαβατηρίου: 04LE10026 (λήγει στις 19 Ιουνίου 2011)

                  Γενικός Διευθυντής της Εθνικής Τράπεζας Επενδύσεων (ΒΝΙ): Αρνείται να τεθεί υπό την εξουσία του δημοκρατικά εκλεγμένου Προέδρου· συνεισφέρει στη χρηματοδότηση της παράνομης κυβέρνησης του κ. Laurent Gbagbo

      B.   Οντότητες

                  Επωνυμία (και ενδεχόμενα προσωνύμια)

                  Στοιχεία ταυτοποίησης

                  Λόγοι

                  1.

                  Caisse d'Epargne de Côte d’Ivoire (Ταμιευτήριο της Ακτής Ελεφαντοστού)

                  ΕΔΡΑ ΤΗΣ ΕΤΑΙΡΙΑΣ

                              Abidjan-Plateau, Κτίριο SMGL,

                              11 Avenue Joseph Anoma, 01 BP 6889 Abidjan 01 RCI τηλ.: +225 20 25 43 00

                              φαξ: +225 20 25 53 11 SWIFT: CNCGCIAB - ηλεκτρονική διεύθυνση: info@caissepargne.ci

                  Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  2.

                  Banque de l'Habitat de Côte d'Ivoire (BHCI)

                              22 Avenue Joseph Anoma - 01

                              BP 2325 Abidjan 01 Côte d'Ivoire

                              τηλ.: +225 20 25 39 39 φαξ.: +225 20 22 58 18

                  Συνεισφέρει στη χρηματοδότηση της παράνομης κυβέρνησης του κ Laurent Gbagbo


title: 2010/385/: Απόφαση του Συμβουλίου, της 24ης Ιουνίου 2010 , σχετικά με τη σύναψη από την Ευρωπαϊκή Ένωση του καταστατικού του Διεθνούς Οργανισμού για τις Ανανεώσιμες Πηγές Ενέργειας (IRENA)

text:
               13.7.2010

               EL

               Επίσημη Εφημερίδα της Ευρωπαϊκής Ένωσης

               L 178/17

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουνίου 2010
   σχετικά με τη σύναψη από την Ευρωπαϊκή Ένωση του καταστατικού του Διεθνούς Οργανισμού για τις Ανανεώσιμες Πηγές Ενέργειας (IRENA)
   (2010/385/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 194 παράγραφος 2 και το άρθρο 218 παράγραφος 6 στοιχείο α),
   την πρόταση της Ευρωπαϊκής Επιτροπής,
   την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση του Συμβουλίου, της 19ης Οκτωβρίου 2009, στις 23 Νοεμβρίου 2009 υπογράφηκε, εξ ονόματος της Ευρωπαϊκής Κοινότητας, το καταστατικό του Διεθνούς Οργανισμού Ανανεώσιμων Πηγών Ενέργειας (IRENA) (1) (εφεξής «καταστατικό»).

               (2)

               Συνεπεία της ενάρξεως ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (3)

               Είναι σκόπιμη για την Ένωση η σύναψη του καταστατικού.

               (4)

               Τόσο η Ένωση όσο και τα κράτη μέλη της έχουν αρμοδιότητες στους τομείς που καλύπτει το καταστατικό.

               (5)

               Το άρθρο VI.C του καταστατικού προβλέπει ότι οι περιφερειακοί διακυβερνητικοί οργανισμοί οικονομικής ολοκλήρωσης που γίνονται μέλη του Διεθνούς Οργανισμού Ανανεώσιμων Πηγών Ενέργειας (εφεξής «IRENA») δηλώνουν το εύρος των αρμοδιοτήτων τους επί των θεμάτων που διέπει το καταστατικό.

               (6)

               Η Ένωση θα πρέπει, συνεπώς, να προβεί σε μια τέτοια δήλωση αρμοδιοτήτων.

               (7)

               Η Ένωση θα πρέπει να καταβάλλει στον IRENA την ετήσια συνεισφορά που προβλέπεται στο πλαίσιο του προγράμματος «Ευφυής Ενέργεια για την Ευρώπη» («ΕΕΕ»),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η δήλωση αρμοδιοτήτων υιοθετείται εξ ονόματος της Ένωσης και το κείμενο αυτής προσαρτάται στην παρούσα απόφαση.
   2.   Το καταστατικό του Διεθνούς Οργανισμού Ανανεώσιμων Πηγών Ενέργειας (IRENA) (εφεξής «καταστατικό») εγκρίνεται εξ ονόματος της Ένωσης και το κείμενο αυτού επισυνάπτεται στην παρούσα απόφαση.
   Άρθρο 2
   1.   Ο πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδια να καταθέσουν, εξ ονόματος της Ένωσης, το έγγραφο κύρωσης στην κυβέρνηση της Ομοσπονδιακής Δημοκρατίας της Γερμανίας ως θεματοφύλακα του καταστατικού σύμφωνα με το άρθρο XIX και το άρθρο XX.A του καταστατικού, προκειμένου να δηλωθεί η συναίνεση της Ένωσης να δεσμευθεί.
   2.   Ο πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδια να καταθέσουν, εξ ονόματος της Ένωσης, τη δήλωση αρμοδιοτήτων που παρατίθεται στο παράρτημα, σύμφωνα με άρθρο VI.C του καταστατικού.
   Άρθρο 3
   Η Ένωση καταβάλλει στον Διεθνή Οργανισμό για τις Ανανεώσιμες Πηγές Ενέργειας ετήσια συνεισφορά.
   Άρθρο 4
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 24 Ιουνίου 2010.

            Για το Συμβούλιο

            Ο Πρόεδρος

         J. BLANCO LÓPEZ

      (1)  Η διακήρυξη της διάσκεψης σχετικά με τα αυθεντικά κείμενα του καταστατικού αποτελεί αναπόσπαστο μέρος αυτού.

      ΠΑΡΑΡΤΗΜΑ

         Δήλωση αρμοδιοτήτων

                     1.

                     Το άρθρο VI.C του καταστατικού ορίζει ότι το έγγραφο κύρωσης ή προσχώρησης ενός περιφερειακού διακυβερνητικού οργανισμού οικονομικής ολοκλήρωσης περιλαμβάνει δήλωση για το εύρος των αρμοδιοτήτων του επί των θεμάτων που διέπει το καταστατικό.

                     2.

                     Ενώ αναγνωρίζουν την ιδιότητα μέλους της Ένωσης, κατά γενικό κανόνα, τα κράτη μέλη της Ευρωπαϊκής Ένωσης είναι αρμόδια για τον καθορισμό των θεμάτων της ημερήσιας διάταξης που αφορούν οργανωτικά θέματα (π.χ. νομικά ή δημοσιονομικά θέματα) καθώς και διαδικαστικά θέματα (π.χ. εκλογή προέδρων, έγκριση της ημερήσιας διάταξης, έγκριση των εκθέσεων).

                     3.

                     Σύμφωνα με τη συνθήκη για τη λειτουργία της Ευρωπαϊκής Ένωσης, η Ένωση και τα κράτη μέλη διαθέτουν αρμοδιότητες στον τομέα των ανανεώσιμων πηγών ενέργειας ως ακολούθως:

                                 —

                                 η Ένωση διαθέτει αποκλειστική αρμοδιότητα όταν μια διάταξη του καταστατικού του IRENA ή πράξης εφαρμογής του εν λόγω καταστατικού είναι απαραίτητη για να μπορέσει η Ένωση να ασκήσει την εσωτερική της αρμοδιότητα ή εφόσον οι διατάξεις μιας πράξης της Ένωσης θεσπίζουν κοινούς κανόνες που μπορούν είτε να θιγούν είτε να μεταβληθεί το πεδίο εφαρμογής τους από διατάξεις του καταστατικού του IRENA ή πράξης που θεσπίζεται προς εφαρμογή της,

                                 —

                                 εφόσον υπάρχουν κοινοί κανόνες αλλά ούτε θίγονται ούτε μεταβάλλεται το πεδίο εφαρμογής τους, ειδικότερα σε περιπτώσεις ενωσιακών διατάξεων που θεσπίζουν μόνο ελάχιστες απαιτήσεις, τα κράτη μέλη έχουν αρμοδιότητα, με την επιφύλαξη της αρμοδιότητας της Ένωσης να δρα στον τομέα αυτόν,

                                 —

                                 τα κράτη μέλη εξακολουθούν να είναι αποκλειστικά αρμόδια για τα θέματα που υπάγονται στο καταστατικό του IRENA και για τα οποία η Ένωση δεν έχει θεσπίσει κοινούς κανόνες.

                           Ο κατάλογος των ενωσιακών πράξεων που ακολουθεί απεικονίζει τον βαθμό στον οποίο η Ένωση έχει ασκήσει την εσωτερική της αρμοδιότητα σε αυτό τον τομέα σύμφωνα με τη συνθήκη για τη λειτουργία της Ευρωπαϊκής Ένωσης. Ο βαθμός της αρμοδιότητας της Ένωσης που απορρέει από αυτές τις πράξεις πρέπει να εκτιμάται με αναφορά στις ακριβείς διατάξεις κάθε μέτρου, και ειδικότερα ο βαθμός στον οποίο οι διατάξεις αυτές θεσπίζουν κοινούς κανόνες και, για τον καθορισμό της ύπαρξης αποκλειστικής αρμοδιότητας της Ένωσης, ο βαθμός στον οποίο οι κοινοί αυτοί κανόνες θίγονται ή το πεδίο εφαρμογής τους μεταβάλλεται από τις διατάξεις του καταστατικού του IRENA ή πράξης που θεσπίζεται προς εφαρμογή του.

                                 —

                                 Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας (ΕΕ L 283 της 27.10.2001, σ. 33),

                                 —

                                 οδηγία 2003/30/ΕΚ του Ευρωπαϊκού Κοινοβουλίου και του Συμβουλίου, της 8ης Μαΐου 2003, σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μεταφορές (ΕΕ L 123 της 17.5.2003, σ. 42),

                                 —

                                 οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ L 140 της 5.6.2009, σ. 16).

                     4.

                     Η άσκηση των αρμοδιοτήτων τις οποίες τα κράτη μέλη της Ευρωπαϊκής Ένωσης έχουν μεταβιβάσει, σύμφωνα με τις Συνθήκες, στην Ένωση υπόκειται, λόγω της φύσεώς της, σε συνεχείς μεταβολές. Κατά συνέπεια, η Ένωση επιφυλάσσεται του δικαιώματός της αναπροσαρμογής της παρούσας δήλωσης.

         Καταστατικό του Διεθνούς Οργανισμού Ανανεώσιμων Πηγών Ενέργειας
         (IRENA)
         Τα ΣΥΜΒΑΛΛΟΜΕΝΑ ΜΕΡΗ του παρόντος καταστατικού,
         ΕΠΙΘΥΜΩΝΤΑΣ να προωθήσουν την ευρεία και αυξανόμενη υιοθέτηση και χρήση ανανεώσιμων πηγών ενέργειας με στόχο την αειφόρο ανάπτυξη,
         ΕΜΠΝΕΟΜΕΝΑ από τη σταθερή πίστη τους στις άπειρες ευκαιρίες που προσφέρει η ενέργεια από ανανεώσιμες πηγές για την αντιμετώπιση και τη σταδιακή ανακούφιση των προβλημάτων της ενεργειακής ασφάλειας και των διακυμάνσεων των τιμών της ενέργειας,
         ΠΕΠΕΙΣΜΕΝΑ για τον σημαντικό ρόλο που μπορεί να διαδραματίσει η ενέργεια από ανανεώσιμες πηγές στη μείωση των συγκεντρώσεων αερίων θερμοκηπίου στην ατμόσφαιρα, συμβάλλοντας με αυτό τον τρόπο στη σταθεροποίηση του κλιματικού συστήματος και επιτρέποντας το βιώσιμο, ασφαλές και ομαλό πέρασμα σε οικονομία με χαμηλές εκπομπές διοξειδίου του άνθρακα,
         ΕΠΙΘΥΜΩΝΤΑΣ να προωθήσουν τις θετικές συνέπειες που μπορούν να έχουν οι τεχνολογίες ενέργειας από ανανεώσιμες πηγές στην τόνωση της βιώσιμης οικονομικής μεγέθυνσης και τη δημιουργία θέσεων απασχόλησης,
         ΜΕ ΚΙΝΗΤΡΟ το τεράστιο δυναμικό της ενέργειας από ανανεώσιμες πηγές όσον αφορά την παροχή αποκεντρωμένης πρόσβασης στην ενέργεια, ιδιαίτερα στις αναπτυσσόμενες χώρες, και την πρόσβαση στην ενέργεια για τις απομονωμένες και απόκεντρες περιοχές και νησιά,
         ΑΝΗΣΥΧΩΝΤΑΣ για τις σοβαρές αρνητικές επιπτώσεις που μπορούν να έχουν για την υγεία η χρήση ορυκτών καυσίμων και η αναποτελεσματική χρήση της παραδοσιακής βιομάζας,
         ΜΕ ΤΗΝ ΠΕΠΟΙΘΗΣΗ ότι η ενέργεια από ανανεώσιμες πηγές, σε συνδυασμό με ενισχυμένη ενεργειακή απόδοση, δύναται να καλύπτει ολοένα και περισσότερο την αναμενόμενη απότομη αύξηση των παγκόσμιων ενεργειακών αναγκών στις ερχόμενες δεκαετίες,
         ΒΕΒΑΙΩΝΟΝΤΑΣ την επιθυμία τους να ιδρύσουν έναν διεθνή οργανισμό για τις ανανεώσιμες πηγές ενέργειας, ο οποίος να διευκολύνει τη συνεργασία μεταξύ των μελών του, καθιερώνοντας επίσης στενή συνεργασία με τις ήδη υπάρχουσες οργανώσεις που προάγουν τη χρήση της ενέργειας από ανανεώσιμες πηγές,
         ΣΥΜΦΩΝΗΣΑΝ ΤΑ ΑΚΟΛΟΥΘΑ:

            Άρθρο I

            Σύσταση του Οργανισμού

                     A.

                     Τα συμβαλλόμενα μέρη του παρόντος καταστατικού ιδρύουν με το παρόν έγγραφο τον Διεθνή Οργανισμό Ανανεώσιμων Πηγών Ενέργειας (εφεξής: «Οργανισμός») σύμφωνα με τους ακόλουθους όρους και προϋποθέσεις.

                     B.

                     Ο Οργανισμός βασίζεται στην αρχή της ισότητας όλων των μελών του και οφείλει τον δέοντα σεβασμό προς τα κυριαρχικά δικαιώματα και αρμοδιότητες των μελών του κατά την εκτέλεση των δραστηριοτήτων του.

            Άρθρο II

            Στόχοι

         Ο Οργανισμός προάγει την ευρεία και αυξανόμενη υιοθέτηση και τη βιώσιμη χρήση όλων των μορφών των ανανεώσιμων πηγών ενέργειας, λαμβάνοντας υπόψη:

                     α)

                     τις εθνικές και εσωτερικές προτεραιότητες και οφέλη που απορρέουν από τη συνδυασμένη προσέγγιση των ανανεώσιμων πηγών ενέργειας και μέτρων για την ενεργειακή απόδοση, και

                     β)

                     τη συμβολή των ανανεώσιμων πηγών ενέργειας στη διατήρηση του περιβάλλοντος, μέσω περιορισμού της πίεσης που ασκείται στους φυσικούς πόρους και μείωσης της αποδάσωσης – ιδίως των τροπικών δασών – της απερήμωσης και της απώλειας της βιοποικιλότητας· στην προστασία του κλίματος· στην οικονομική μεγέθυνση και την κοινωνική συνοχή, καθώς και στον μετριασμό της φτώχειας και στην αειφόρο ανάπτυξη· στην πρόσβαση στον ενεργειακό εφοδιασμό και την ασφάλειά του· στην περιφερειακή ανάπτυξη και την ευθύνη μεταξύ των γενεών.

            Άρθρο III

            Ορισμός

         Στο παρόν καταστατικό, ως «ενέργεια από ανανεώσιμες πηγές» νοούνται όλες οι μορφές ενέργειας που παράγονται από ανανεώσιμες πηγές κατά τρόπο βιώσιμο και περιλαμβάνουν, μεταξύ άλλων:

                     1.

                     τη βιοενέργεια,

                     2.

                     τη γεωθερμική ενέργεια,

                     3.

                     την υδροηλεκτρική ενέργεια,

                     4.

                     την ενέργεια των ωκεανών, συμπεριλαμβανομένης της παλιρροϊκής, της κυματικής και της θερμικής ενέργειας των ωκεανών,

                     5.

                     την ηλιακή ενέργεια και

                     6.

                     την αιολική ενέργεια.

            Άρθρο IV

            Δραστηριότητες

                     A.

                     Ως πρότυπο κέντρο αριστείας για την τεχνολογία ανανεώσιμων πηγών ενέργειας και ως παράγων διευκόλυνσης και καταλύτης, παράγων παροχής εμπειρίας για πρακτικές εφαρμογές και πολιτικές, προσφοράς υποστήριξης σε όλα τα θέματα σχετικά με την ενέργεια από ανανεώσιμες πηγές και βοήθειας προς τις χώρες προκειμένου να ωφεληθούν από την αποδοτική ανάπτυξη και μεταφορά γνώσεων και τεχνολογίας, ο Οργανισμός εκτελεί τις ακόλουθες δραστηριότητες:

                                 1.

                                 Ειδικότερα προς όφελος των μελών του, ο Οργανισμός:

                                             α)

                                             αναλύει, παρακολουθεί και, χωρίς υποχρεώσεις για τις πολιτικές των μελών, συστηματοποιεί τις τρέχουσες πρακτικές έναντι της ενέργειας από ανανεώσιμες πηγές, μεταξύ άλλων τα μέσα πολιτικής, τα κίνητρα, τους μηχανισμούς επένδυσης, τις βέλτιστες πρακτικές, τις διαθέσιμες τεχνολογίες, τα ολοκληρωμένα συστήματα και εξοπλισμό, και τους παράγοντες επιτυχίας-αποτυχίας·

                                             β)

                                             αρχίζει διάλογο και εξασφαλίζει αλληλεπίδραση με άλλους κρατικούς και μη κρατικούς οργανισμούς και δίκτυα στον παρόντα και άλλους σχετικούς τομείς·

                                             γ)

                                             παρέχει συμβουλές χάραξης πολιτικής και σχετική βοήθεια στα μέλη του κατόπιν αιτήσεώς τους, λαμβάνοντας υπόψη τις αντίστοιχες ανάγκες τους, και ενθαρρύνει διεθνείς συζητήσεις σχετικά με την πολιτική για την ενέργεια από ανανεώσιμες πηγές και το πλαίσιο των προϋποθέσεών της·

                                             δ)

                                             βελτιώνει την πρέπουσα μεταφορά γνώσεων και τεχνολογίας και προωθεί την ανάπτυξη των τοπικών ικανοτήτων και αρμοδιοτήτων στα κράτη μέλη, συμπεριλαμβανομένων των απαραίτητων διασυνδέσεων·

                                             ε)

                                             προσφέρει τη δημιουργία υποδομής, συμπεριλαμβανομένης της κατάρτισης και της εκπαίδευσης των μελών του·

                                             στ)

                                             παρέχει στα μέλη του, κατόπιν αιτήσεώς τους, συμβουλές για τη χρηματοδότηση των ανανεώσιμων πηγών ενέργειας και υποστηρίζει την εφαρμογή των σχετικών μηχανισμών·

                                             ζ)

                                             προάγει και προωθεί την έρευνα, μεταξύ άλλων και επί κοινωνικοοικονομικών θεμάτων, και ενθαρρύνει ερευνητικά δίκτυα, από κοινού έρευνα, ανάπτυξη και διάδοση των τεχνολογιών, και

                                             η)

                                             παρέχει πληροφορίες για την ανάπτυξη και τη διάδοση των εθνικών και των διεθνών τεχνικών κανόνων σε σχέση με τις ανανεώσιμες πηγές ενέργειας, βάσει καλού βαθμού κατανόησης αποκτώμενου μέσω της ενεργού παρουσίας του στα σχετικά φόρουμ.

                                 2.

                                 Επιπλέον, ο Οργανισμός οφείλει να διαδίδει πληροφορίες και να βελτιώνει τη συνειδητοποίηση του κοινού σχετικά με τα οφέλη και τις δυνατότητες που προσφέρει η ενέργεια από ανανεώσιμες πηγές.

                     B.

                     Κατά την άσκηση των δραστηριοτήτων του, ο Οργανισμός:

                                 1.

                                 ενεργεί σύμφωνα με τους σκοπούς και τις αρχές των Ηνωμένων Εθνών για την προώθηση της ειρήνης και της διεθνούς συνεργασίας, και σύμφωνα με τις πολιτικές των Ηνωμένων Εθνών υπέρ της αειφόρου ανάπτυξης·

                                 2.

                                 διαθέτει τους πόρους του κατά τρόπον ώστε να εξασφαλιστεί η αποτελεσματική αξιοποίησή τους με σκοπό να καλυφθούν σωστά όλοι οι στόχοι του και να ασκήσει τις δραστηριότητές του για την επίτευξη του μέγιστου δυνατού οφέλους για τα μέλη του και σε όλα τα μέρη του κόσμου, έχοντας κατά νου τις ειδικές ανάγκες των αναπτυσσόμενων χωρών, και των απόκεντρων και απομονωμένων περιφερειών και νησιών·

                                 3.

                                 συνεργάζεται στενά και επιδιώκει να καθιερώσει αμοιβαία επωφελείς σχέσεις με τα υπάρχοντα όργανα και οργανισμούς προκειμένου να αποφεύγεται η άσκοπη αλληλεπικάλυψη των εργασιών καθώς επίσης να αξιοποιείται και να γίνεται αποδοτική και αποτελεσματική χρήση των πόρων και των εν εξελίξει δραστηριοτήτων των κυβερνήσεων, άλλων οργανισμών και υπηρεσιών, που έχουν ως στόχο τους την προώθηση της ενέργειας από ανανεώσιμες πηγές.

                     Γ.

                     Ο Οργανισμός:

                                 1.

                                 υποβάλει ετήσια έκθεση για τις δραστηριότητές του στα μέλη του·

                                 2.

                                 ενημερώνει τα μέλη για τις πολιτικές εισηγήσεις του αφού δοθούν και

                                 3.

                                 ενημερώνει τα μέλη για τις διαβουλεύσεις και τη συνεργασία με τους υπάρχοντες διεθνείς οργανισμούς και τις εργασίες τους σε αυτόν τον τομέα.

            Άρθρο V

            Πρόγραμμα εργασίας και σχέδια

                     A.

                     Ο Οργανισμός ασκεί τις δραστηριότητές του βάσει του ετήσιου προγράμματος εργασίας, που εκπονείται από τη γραμματεία, εξετάζεται από το Συμβούλιο και εγκρίνεται από τη συνέλευση.

                     B.

                     Ο Οργανισμός μπορεί, επιπλέον του προγράμματος εργασίας του, ύστερα από διαβουλεύσεις με τα μέλη του και, σε περίπτωση διαφωνίας, μετά την έγκριση της συνέλευσης, να εκτελέσει σχέδια που δρομολογούν και χρηματοδοτούν τα μέλη υπό την προϋπόθεση της διαθεσιμότητας μη χρηματοδοτικών πόρων του Οργανισμού.

            Άρθρο VI

            Μέλη

                     A.

                     Ως μέλη μπορούν να εγγραφούν τα κράτη που είναι μέλη των Ηνωμένων Εθνών και οι περιφερειακοί διακυβερνητικοί οργανισμοί οικονομικής ολοκλήρωσης που είναι έτοιμοι και ικανοί να δρουν σύμφωνα με τις επιδιώξεις και τις δραστηριότητες που προβλέπονται στο παρόν καταστατικό. Προκειμένου να μπορεί να υποβάλει αίτηση εγγραφής ως μέλος του Οργανισμού, ο περιφερειακός διακυβερνητικός οργανισμός οικονομικής ολοκλήρωσης πρέπει να αποτελείται από κυρίαρχα κράτη, τουλάχιστον ένα εκ των οποίων είναι μέλος του Οργανισμού, και στον οποίο τα κράτη μέλη του έχουν διαβιβάσει την αρμοδιότητα τουλάχιστον ενός από τα θέματα που υπάγονται στο πεδίο αρμοδιότητας του Οργανισμού.

                     B.

                     Τα εν λόγω κράτη και οι περιφερειακοί διακυβερνητικοί οργανισμοί οικονομικής ολοκλήρωσης καθίστανται:

                                 1.

                                 αρχικά μέλη του Οργανισμού με την υπογραφή του παρόντος καταστατικού και την κατάθεση εγγράφου κύρωσης·

                                 2.

                                 λοιπά μέλη του Οργανισμού με την κατάθεση εγγράφου προσχώρησης μετά την έγκριση της αίτησης για τη χορήγηση ιδιότητας μέλους. Η χορήγηση της ιδιότητας μέλους θεωρείται ως εγκριθείσα εφόσον τρεις μήνες μετά την αποστολή της αίτησης στα μέλη δεν έχει εκφραστεί διαφωνία. Σε περίπτωση διαφωνίας η τύχη της αίτησης αποφασίζεται από τη συνέλευση σύμφωνα με το άρθρο ΙΧ παράγραφος Η ψηφίο 1.

                     Γ.

                     Στην περίπτωση κάθε περιφερειακού διακυβερνητικού οργανισμού οικονομικής ολοκλήρωσης, ο οργανισμός και τα κράτη μέλη του αποφασίζουν σχετικά με τις αντίστοιχες ευθύνες τους για την εκτέλεση των υποχρεώσεών τους στο πλαίσιο του παρόντος καταστατικού. Ο οργανισμός και τα κράτη μέλη του δεν δύνανται να ασκούν ταυτόχρονα τα εκ του καταστατικού απορρέοντα δικαιώματα, συμπεριλαμβανομένων των δικαιωμάτων ψήφου. Στα έγγραφα κύρωσης ή προσχώρησής τους, οι προαναφερόμενοι οργανισμοί γνωστοποιούν την έκταση των αρμοδιοτήτων τους για τα θέματα που διέπονται από το παρόν καταστατικό. Οι οργανισμοί αυτοί ενημερώνουν επίσης την κυβέρνηση που ενεργεί ως θεματοφύλακας για κάθε τροποποίηση σχετικά με την έκταση των αρμοδιοτήτων τους. Στην περίπτωση ψηφοφοριών για θέματα αρμοδιότητάς τους, οι περιφερειακοί διακυβερνητικοί οργανισμοί οικονομικής ολοκλήρωσης διαθέτουν αριθμό ψήφων ίσο με τον συνολικό αριθμό των ψήφων που αναλογούν στα κράτη μέλη τους που είναι και μέλη του Οργανισμού.

            Άρθρο VII

            Παρατηρητές

                     A.

                     Ιδιότητα παρατηρητή μπορεί να χορηγηθεί από τη συνέλευση στους ακόλουθους:

                                 1.

                                 διακυβερνητικούς οργανισμούς και μη κυβερνητικές οργανώσεις που δραστηριοποιούνται στον τομέα της ενέργειας από ανανεώσιμες πηγές·

                                 2.

                                 υπογράφοντες που δεν έχουν κυρώσει το καταστατικό και

                                 3.

                                 υποψήφια μέλη των οποίων η αίτηση για τη χορήγηση ιδιότητας μέλους έχει εγκριθεί σύμφωνα με το άρθρο VI παράγραφος Β ψηφίο 2.

                     B.

                     Οι παρατηρητές μπορούν να συμμετέχουν χωρίς δικαίωμα ψήφου στις δημόσιες συνόδους της συνέλευσης και των επικουρικών οργάνων της.

            Άρθρο VIII

            Όργανα

                     A.

                     Διά του παρόντος καθιερώνονται ως κύρια όργανα του Οργανισμού:

                                 1.

                                 η συνέλευση·

                                 2.

                                 το συμβούλιο και

                                 3.

                                 η γραμματεία.

                     B.

                     Η συνέλευση και το συμβούλιο, υπό την προϋπόθεση της έγκρισης από τη συνέλευση, μπορούν να συστήσουν επικουρικά όργανα που είναι απαραίτητα, κατά την κρίση τους, για την άσκηση του έργου τους σύμφωνα με το παρόν καταστατικό.

            Άρθρο IX

            Η συνέλευση

                     A.

                                 1.

                                 Η συνέλευση είναι το ανώτατο όργανο του Οργανισμού.

                                 2.

                                 Η συνέλευση μπορεί να συζητήσει κάθε θέμα που υπάγεται το πλαίσιο του παρόντος καταστατικού ή που σχετίζεται με τις αρμοδιότητες και τις λειτουργίες κάθε οργάνου που προβλέπεται στο παρόν καταστατικό.

                                 3.

                                 Για κάθε τέτοιο θέμα, η συνέλευση μπορεί:

                                             α)

                                             να λαμβάνει αποφάσεις και να υποβάλλει συστάσεις σε οποιοδήποτε από αυτά τα όργανα· και

                                             β)

                                             να υποβάλλει συστάσεις στα μέλη του Οργανισμού, κατόπιν αίτησής τους.

                                 4.

                                 Επιπλέον, η συνέλευση είναι αρμόδια να προτείνει θέματα προς εξέταση από το συμβούλιο και να ζητεί από το συμβούλιο και τη γραμματεία την υποβολή εκθέσεων σχετικά με κάθε θέμα που αφορά τη λειτουργία του Οργανισμού.

                     B.

                     Η συνέλευση απαρτίζεται από όλα τα μέλη του Οργανισμού. Η συνέλευση συνέρχεται σε τακτικές συνόδους που πραγματοποιούνται ετησίως εκτός αν αποφασίσει διαφορετικά.

                     Γ.

                     Κάθε μέλος έχει έναν αντιπρόσωπο στη συνέλευση. Οι αντιπρόσωποι μπορούν να συνοδεύονται από αναπληρωτές και συμβούλους. Οι δαπάνες της συμμετοχής της αντιπροσωπείας βαρύνουν το αντίστοιχο μέλος.

                     Δ.

                     Οι σύνοδοι της συνέλευσης πραγματοποιούνται στην έδρα του Οργανισμού, εκτός αν η συνέλευση αποφασίσει διαφορετικά.

                     Ε.

                     Στην έναρξη κάθε τακτικής συνόδου, η συνέλευση εκλέγει πρόεδρο και τα απαιτούμενα μέλη βάσει δίκαιης γεωγραφικής εκπροσώπησης. Η θητεία τους συνεχίζεται μέχρι την εκλογή νέου προέδρου και λοιπών μελών κατά την επόμενη τακτική σύνοδο. Η συνέλευση θεσπίζει τον εσωτερικό της κανονισμό σύμφωνα με το παρόν καταστατικό.

                     ΣΤ.

                     Δυνάμει του άρθρου VI παράγραφος Γ, κάθε μέλος του Οργανισμού διαθέτει μία ψήφο στη συνέλευση. Η συνέλευση λαμβάνει αποφάσεις σχετικά με τα θέματα διαδικασίας με απλή πλειοψηφία των παρόντων και ψηφιζόντων μελών. Οι αποφάσεις για θέματα ουσίας λαμβάνονται με γενική συναίνεση των παρόντων μελών. Εάν δεν επιτυγχάνεται συναίνεση, θεωρείται ότι υπάρχει συναίνεση σε περίπτωση αντίθεσης λιγότερων των 2 μελών, εκτός αν το καταστατικό προβλέπει διαφορετικά. Εάν ανακύψει ζήτημα ως προς το εάν ένα θέμα είναι ουσίας ή όχι, το εν λόγω θέμα αντιμετωπίζεται ως θέμα ουσίας εκτός εάν η συνέλευση αποφασίσει άλλως με συναίνεση των παρόντων μελών. Εάν δεν μπορεί να επιτευχθεί συναίνεση, λογίζεται ότι επιτεύχθηκε εάν δεν έχουν αντίρρηση περισσότερα από 2 μέλη. Για την ύπαρξη απαρτίας κατά τη συνέλευση απαιτείται η παρουσία της πλειοψηφίας των μελών του Οργανισμού.

                     Ζ.

                     Η συνέλευση, με συναίνεση των παρόντων μελών,

                                 1.

                                 εκλέγει τα μέλη του συμβουλίου·

                                 2.

                                 στις τακτικές συνόδους της, εγκρίνει τον προϋπολογισμό και το ετήσιο πρόγραμμα εργασιών του Οργανισμού, το οποίο υποβάλλει το συμβούλιο, και έχει αρμοδιότητα να αποφασίζει τροποποιήσεις στον προϋπολογισμό και στο πρόγραμμα εργασιών του Οργανισμού·

                                 3.

                                 παίρνει αποφάσεις σχετικά με την επίβλεψη των οικονομικών πολιτικών του Οργανισμού, τους οικονομικούς κανόνες και άλλα οικονομικά θέματα και εκλέγει τον ελεγκτή·

                                 4.

                                 εγκρίνει τροποποιήσεις στο παρόν καταστατικό·

                                 5.

                                 αποφασίζει για τη σύσταση επικουρικών οργάνων και εγκρίνει τον ορισμό των αρμοδιοτήτων τους· και

                                 6.

                                 αποφασίζει περί της άδειας ψηφοφορίας κατά το άρθρο XVII παράγραφος Α.

                     Η.

                     Η συνέλευση, με συναίνεση των παρόντων μελών, η οποία εάν δεν μπορεί να επιτευχθεί λογίζεται ότι επιτεύχθηκε εάν δεν έχουν αντίρρηση περισσότερα από 2 μέλη,

                                 1.

                                 αποφασίζει, εάν είναι απαραίτητο, σχετικά με αιτήσεις προσχώρησης·

                                 2.

                                 εγκρίνει τον εσωτερικό κανονισμό της συνέλευσης και του συμβουλίου, τον οποίο υποβάλλουν τα εν λόγω όργανα·

                                 3.

                                 εγκρίνει την ετήσια έκθεση, καθώς και άλλες εκθέσεις·

                                 4.

                                 εγκρίνει τη σύναψη συμφωνιών για ερωτήματα, θέματα ή ζητήματα που εμπίπτουν στο πεδίο του παρόντος καταστατικού· και

                                 5.

                                 αποφασίζει σε περίπτωση διαφωνίας μεταξύ των μελών της για πρόσθετα προγράμματα σύμφωνα με το άρθρο V παράγραφος Β.

                     Θ.

                     Η συνέλευση ορίζει την έδρα του Οργανισμού και του γενικού διευθυντή της γραμματείας (εφεξής «γενικός διευθυντής»), με συναίνεση των παρόντων μελών, ή, εάν δεν μπορεί να επιτευχθεί συναίνεση, με πλειοψηφία των δύο τρίτων των παρόντων και ψηφιζόντων μελών.

                     Ι.

                     Κατά την πρώτη σύνοδό της, η συνέλευση εξετάζει και, αναλόγως, εγκρίνει όσες αποφάσεις, σχέδια συμφωνίας, διατάξεις και οδηγίες κατήρτισε η προπαρασκευαστική επιτροπή σύμφωνα με τις διαδικασίες ψηφοφορίας που προβλέπει για το αντίστοιχο ζήτημα το άρθρο IX παράγραφοι ΣΤ έως Θ.

            Άρθρο X

            Το συμβούλιο

                     A.

                     Το συμβούλιο αποτελείται από τουλάχιστον 11 αλλά όχι πάνω από 21 αντιπροσώπους των μελών του Οργανισμού, που εκλέγονται από τη συνέλευση. Ο συγκεκριμένος αριθμός αντιπροσώπων μεταξύ 11 και 21 αντιστοιχεί στο στρογγυλευμένο ισοδύναμο του ενός τρίτου των μελών του Οργανισμού με βάση τον αριθμό μελών που έχει ο Οργανισμός κατά την έναρξη της αντίστοιχης εκλογής μελών του συμβουλίου. Τα μέλη του συμβουλίου εκλέγονται με εναλλασσόμενη θητεία, όπως ορίζεται στον εσωτερικό κανονισμό της συνέλευσης, με σκοπό να εξασφαλίζεται ουσιαστική συμμετοχή των αναπτυγμένων και των αναπτυσσόμενων χωρών και να επιτυγχάνεται δίκαιη και ισότιμη γεωγραφική κατανομή και αποτελεσματικότητα των εργασιών του συμβουλίου. Τα μέλη του συμβουλίου εκλέγονται για θητεία δύο ετών.

                     Β.

                     Το συμβούλιο συνέρχεται ανά εξάμηνο και οι συνεδριάσεις του πραγματοποιούνται στην έδρα του Οργανισμού, εκτός εάν το συμβούλιο αποφασίσει άλλως.

                     Γ.

                     Το συμβούλιο, στην αρχή κάθε συνεδρίασης και για το διάστημα μέχρι την επόμενη, εκλέγει μεταξύ των μελών του πρόεδρο και όσους άλλους αξιωματούχους απαιτούνται. Έχει δικαίωμα να διαμορφώσει τον εσωτερικό του κανονισμό. Ο κανονισμός αυτός πρέπει να υποβληθεί στη συνέλευση προς έγκριση.

                     Δ.

                     Κάθε μέλος του συμβουλίου διαθέτει μία ψήφο. Το συμβούλιο λαμβάνει αποφάσεις για θέματα διαδικασίας με απλή πλειοψηφία των μελών του. Αποφάσεις για θέματα ουσίας λαμβάνονται με πλειοψηφία δύο τρίτων των μελών του. Εάν ανακύψει ζήτημα ως προς το εάν ένα θέμα είναι ουσίας ή όχι, το εν λόγω θέμα αντιμετωπίζεται ως θέμα ουσίας εκτός εάν το συμβούλιο αποφασίσει άλλως με πλειοψηφία δύο τρίτων των μελών του.

                     Ε.

                     Το συμβούλιο είναι υπεύθυνο και υπόλογο απέναντι στη συνέλευση. Το συμβούλιο υλοποιεί τα καθήκοντα και τις εξουσίες που του ανατίθενται με το παρόν καταστατικό, καθώς και όσα καθήκοντα του αναθέτει η συνέλευση. Κατά την υλοποίηση αυτή, ενεργεί σύμφωνα με τις αποφάσεις και με τον δέοντα σεβασμό στις συστάσεις της συνέλευσης και μεριμνά για την ορθή και διαρκή εφαρμογή τους.

                     ΣΤ.

                     Το συμβούλιο:

                                 1.

                                 διευκολύνει τις διαβουλεύσεις και τη συνεργασία μεταξύ των μελών·

                                 2.

                                 εξετάζει και παρουσιάζει στη συνέλευση το σχέδιο προγράμματος εργασιών και το σχέδιο προϋπολογισμού του Οργανισμού·

                                 3.

                                 εγκρίνει τις ρυθμίσεις για τις συνόδους της συνέλευσης και καταρτίζει το σχέδιο ημερήσιας διάταξης·

                                 4.

                                 εξετάζει και υποβάλει στη συνέλευση το σχέδιο ετήσιας έκθεσης για τις δραστηριότητες του Οργανισμού και άλλες εκθέσεις που συντάσσει η γραμματεία σύμφωνα με το άρθρο ΧΙ παράγραφος Ε ψηφίο 3 του παρόντος καταστατικού·

                                 5.

                                 συντάσσει όποιες άλλες εκθέσεις μπορεί να ζητήσει η συνέλευση·

                                 6.

                                 συνάπτει συμφωνίες ή ρυθμίσεις με κράτη, διεθνείς οργανισμούς και διεθνείς υπηρεσίες εξ ονόματος του Οργανισμού, υπό την προϋπόθεση προγενέστερης έγκρισης από τη συνέλευση·

                                 7.

                                 συγκεκριμενοποιεί το πρόγραμμα εργασίας όπως εγκρίνεται από τη συνέλευση, εν όψει της εφαρμογής του από τη γραμματεία και μέσα στα όρια του εγκεκριμένου προϋπολογισμού·

                                 8.

                                 έχει την εξουσία να παραπέμπει στη συνέλευση θέματα προς εξέταση· και

                                 9.

                                 συνιστά επικουρικά όργανα, όταν χρειάζεται, σύμφωνα με το άρθρο VIII παράγραφος Β και αποφασίζει σχετικά με τον ορισμό των αρμοδιοτήτων τους και τη διάρκειά τους.

            Άρθρο XI

            Η γραμματεία

                     A.

                     Η γραμματεία επικουρεί τη συνέλευση, το συμβούλιο και τα επικουρικά τους όργανα κατά την εκτέλεση των καθηκόντων τους. Πραγματοποιεί όσα άλλα έργα τής ανατίθενται υπό το παρόν καταστατικό, καθώς και όσα καθήκοντα της αναθέτει η συνέλευση ή το συμβούλιο.

                     Β.

                     Η γραμματεία περιλαμβάνει έναν γενικό διευθυντή, που είναι ο επικεφαλής και ο κύριος διοικητικός προϊστάμενός της, και το απαραίτητο προσωπικό. Ο γενικός διευθυντής διορίζεται από τη συνέλευση με σύσταση του συμβουλίου για θητεία τεσσάρων ετών, ανανεώσιμη για μία ακόμη θητεία, αλλά όχι περισσότερες.

                     Γ.

                     Ο γενικός διευθυντής είναι υπεύθυνος απέναντι στη συνέλευση και το συμβούλιο, μεταξύ άλλων για τον διορισμό του προσωπικού καθώς και την οργάνωση και τη λειτουργία της γραμματείας. Κατά την αξιοποίηση του προσωπικού και τον καθορισμό των όρων υπηρεσίας, βασικός γνώμονας θα είναι η ανάγκη να εξασφαλισθούν τα υψηλότερα πρότυπα αποδοτικότητας, ικανότητας και ακεραιότητας. Αποδίδεται ο οφειλόμενος σεβασμός στη σημασία πρόσληψης του προσωπικού πρώτιστα από τα κράτη μέλη και σε όσο το δυνατόν ευρύτερη γεωγραφική βάση και λαμβάνεται ιδιαίτερα υπόψη η επαρκής εκπροσώπηση των αναπτυσσόμενων χωρών με έμφαση στην ισορροπία μεταξύ των φύλων.
                     Κατά την προετοιμασία του προϋπολογισμού, οι προτεινόμενες προσλήψεις καθοδηγούνται από την αρχή ότι το προσωπικό πρέπει να περιορίζεται στο ελάχιστο που είναι απαραίτητο για την κατάλληλη εκπλήρωση των ευθυνών της γραμματείας.

                     Δ.

                     Ο γενικός διευθυντής ή ένας αντιπρόσωπος που αυτός υποδεικνύει συμμετέχει, χωρίς δικαίωμα ψήφου, σε όλες τις συνεδριάσεις της συνέλευσης και του συμβουλίου.

                     Ε.

                     Η γραμματεία:

                                 1.

                                 καταρτίζει και υποβάλλει στο συμβούλιο το σχέδιο προγράμματος εργασιών και το σχέδιο προϋπολογισμού του Οργανισμού·

                                 2.

                                 υλοποιεί το πρόγραμμα εργασιών του Οργανισμού και τις αποφάσεις του·

                                 3.

                                 καταρτίζει και υποβάλλει στο συμβούλιο το σχέδιο ετήσιας έκθεσης σχετικά με τις δραστηριότητες του Οργανισμού και όποιες άλλες εκθέσεις μπορεί να ζητήσουν η συνέλευση και το συμβούλιο·

                                 4.

                                 παρέχει διοικητική και τεχνική υποστήριξη στη συνέλευση, στο συμβούλιο και στα επικουρικά όργανά τους·

                                 5.

                                 διευκολύνει την επικοινωνία μεταξύ του Οργανισμού και των μελών του· και

                                 6.

                                 διανέμει τις πολιτικές εισηγήσεις της αφού αυτές δοθούν στα μέλη του Οργανισμού σύμφωνα με το άρθρο IV παράγραφος Γ ψηφίο 2 και καταρτίζει και υποβάλλει στη συνέλευση και στο συμβούλιο έκθεση σχετικά με τις πολιτικές εισηγήσεις της για καθεμία από τις συνόδους τους. Η έκθεση στο συμβούλιο περιλαμβάνει επίσης τις προγραμματισμένες πολιτικές συμβουλές για την εκτέλεση του ετήσιου προγράμματος εργασίας.

                     ΣΤ.

                     Κατά την επιτέλεση των καθηκόντων τους, ο γενικός διευθυντής και τα λοιπά μέλη του προσωπικού δεν ζητούν ούτε αποδέχονται οδηγίες από οποιοδήποτε κυβέρνηση ή άλλη πηγή εκτός του Οργανισμού. Απέχουν από κάθε ενέργεια που θα μπορούσε να επηρεάσει τη θέση τους ως διεθνών υπαλλήλων, υπόλογων μόνον απέναντι στη συνέλευση και στο συμβούλιο. Κάθε μέλος σέβεται τον αποκλειστικά διεθνή χαρακτήρα των καθηκόντων του γενικού διευθυντή και των λοιπών μελών του προσωπικού και δεν επιδιώκει να τους επηρεάσει κατά την εκτέλεση των καθηκόντων τους.

            Άρθρο XII

            Προϋπολογισμός

                     A.

                     Ο προϋπολογισμός του Οργανισμού χρηματοδοτείται από:

                                 1.

                                 υποχρεωτικές συνεισφορές των μελών του, οι οποίες βασίζονται στην κλίμακα υπολογισμού των Ηνωμένων Εθνών, όπως θα προσδιορισθεί από τη συνέλευση·

                                 2.

                                 εθελοντικές συνεισφορές και

                                 3.

                                 άλλες πιθανές πηγές

                           σύμφωνα με τους οικονομικούς κανόνες που θεσπίζονται με συναίνεση από τη συνέλευση, όπως ορίζεται στο άρθρο ΙΧ παράγραφος Γ του παρόντος καταστατικού. Οι οικονομικοί κανόνες και ο προϋπολογισμός εξασφαλίζουν μια στέρεα οικονομική βάση του Οργανισμού και αποτελεσματική και αποδοτική υλοποίηση των δραστηριοτήτων του Οργανισμού, όπως καθορίζεται από το πρόγραμμα εργασίας. Οι υποχρεωτικές συνεισφορές χρηματοδοτούν τις κεντρικές δραστηριότητες και τις διοικητικές δαπάνες.

                     B.

                     Το σχέδιο προϋπολογισμού του Οργανισμού καταρτίζεται από τη γραμματεία και υποβάλλεται στο συμβούλιο προς εξέταση. Το συμβούλιο είτε το διαβιβάζει στη συνέλευση με τη σύσταση να εγκριθεί είτε το επιστρέφει στη γραμματεία για να το αναθεωρήσει και να το υποβάλει εκ νέου.

                     Γ.

                     Η συνέλευση ορίζει έναν εξωτερικό ελεγκτή με θητεία διάρκειας τεσσάρων ετών και με δυνατότητα επανεκλογής. H θητεία του πρώτου ελεγκτή είναι διετής. Ο ελεγκτής εξετάζει τους απολογισμούς του Οργανισμού και υποβάλει όποιες παρατηρήσεις και συστάσεις κρίνει απαραίτητες όσον αφορά την αποδοτικότητα της διαχείρισης και τους εσωτερικούς οικονομικούς ελέγχους.

            Άρθρο XIII

            Νομική προσωπικότητα, προνόμια και ασυλίες

                     A.

                     Ο Οργανισμός διαθέτει νομική προσωπικότητα. Στο έδαφος κάθε μέλους και υπό την επιφύλαξη της εθνικής νομοθεσίας του, διαθέτει τη δικαιοπρακτική ικανότητα που απαιτείται κατά το εθνικό δίκαιο για την άσκηση των καθηκόντων του και την εκπλήρωση των σκοπών του.

                     Β.

                     Τα μέλη αποφασίζουν χωριστή συμφωνία για τα προνόμια και τις ασυλίες.

            Άρθρο XIV

            Σχέσεις με άλλους οργανισμούς

         Υπό την προϋπόθεση της έγκρισης από τη συνέλευση, το συμβούλιο μπορεί να συνάπτει εξ ονόματος του Οργανισμού συμφωνίες που να εγκαθιδρύουν τις ενδεδειγμένες σχέσεις με τα Ηνωμένα Έθνη και οποιονδήποτε άλλον οργανισμό που οι εργασίες του συνδέονται με εκείνες του Οργανισμού. Οι διατάξεις του παρόντος καταστατικού δεν θίγουν τα δικαιώματα και τις υποχρεώσεις οποιουδήποτε μέλους βάσει υπαρχουσών διεθνών συνθηκών.

            Άρθρο XV

            Τροποποιήσεις και αποχώρηση, αναθεώρηση

                     Α.

                     Όλα τα μέλη μπορούν να προτείνουν τροποποιήσεις στο παρόν καταστατικό. Ο γενικός διευθυντής καταρτίζει επικυρωμένα αντίγραφα του κειμένου των τροποποιήσεων που προτείνονται και τα κοινοποιεί σε όλα τα μέλη τουλάχιστον ενενήντα ημέρες πριν εξεταστούν από τη συνέλευση.

                     Β.

                     Οι τροποποιήσεις τίθενται σε ισχύ για όλα τα μέλη:

                                 1.

                                 όταν εγκριθούν από τη συνέλευση έπειτα από εξέταση των παρατηρήσεων που υποβάλλει το συμβούλιο για κάθε προτεινόμενη τροποποίηση· και

                                 2.

                                 αφού όλα τα μέλη έχει συγκατατεθεί να δεσμεύονται από την τροποποίηση σύμφωνα με τις αντίστοιχες συνταγματικές διαδικασίες τους. Τα μέλη εκφράζουν τη συγκατάθεσή τους καταθέτοντας το αντίστοιχο έγγραφο στον θεματοφύλακα που αναφέρεται στο άρθρο ΧΧ παράγραφος Α.

                     Γ.

                     Ανά πάσα στιγμή μετά την παρέλευση πέντε ετών από την ημερομηνία εφαρμογής του παρόντος καταστατικού σύμφωνα με την παράγραφο Δ του άρθρου ΧΙΧ, τα μέλη μπορούν να αποχωρήσουν από τον Οργανισμό με σχετική γραπτή ανακοίνωση που επιδίδουν στον θεματοφύλακα που αναφέρεται στο άρθρο ΧΧ παράγραφος Α, ο οποίος ενημερώνει αμέσως το συμβούλιο και όλα τα μέλη.

                     Δ.

                     Η αποχώρηση αυτή αρχίζει να ισχύει κατά το τέλος του έτους στο οποίο εκφράσθηκε. Η αποχώρηση ενός μέλους από τον Οργανισμό δεν θίγει τις συμβατικές υποχρεώσεις του που ανέλαβε σύμφωνα με το άρθρο V παράγραφος Β ή τις οικονομικές υποχρεώσεις του για το έτος κατά το οποίο αποχωρεί.

            Άρθρο XVI

            Επίλυση διαφορών

                     Α.

                     Τα μέλη επιλύουν τυχόν διαφωνίες μεταξύ τους περί της ερμηνείας ή της εφαρμογής του παρόντος καταστατικού με ειρηνικά μέσα σύμφωνα με το άρθρο 2 παράγραφος 3 του Χάρτη των Ηνωμένων Εθνών και, για τον σκοπό αυτό, αναζητούν λύση με τα μέσα που αναφέρονται στο άρθρο 33 παράγραφος 1 του Χάρτη των Ηνωμένων Εθνών.

                     Β.

                     Το συμβούλιο μπορεί να συμβάλλει στη διευθέτηση μιας διαφωνίας με όποια μέσα κρίνει κατάλληλα, όπως π.χ. να προσφέρει τις καλές υπηρεσίες του, να καλεί τα μέρη μιας διαφωνίας να αρχίσουν τη διαδικασία διευθέτησης της επιλογής τους και να υποδεικνύει προθεσμία για την τυχόν συμφωνηθείσα διαδικασία.

            Άρθρο XVII

            Προσωρινή αναστολή δικαιωμάτων

                     Α.

                     Όποιο μέλος του Οργανισμού καθυστερεί τις οικονομικές συνεισφορές του στον Οργανισμό δεν έχει δικαίωμα ψηφοφορίας εάν η καθυστέρηση φθάνει ή ξεπερνά το ποσό των συνεισφορών του για τα δύο προηγούμενα έτη. Ωστόσο, η συνέλευση μπορεί να επιτρέψει στο μέλος αυτό να ψηφίσει εάν είναι πεπεισμένη ότι η μη πληρωμή οφείλεται σε περιστάσεις εκτός του ελέγχου του μέλους.

                     Β.

                     Εάν κάποιο μέλος παραβιάζει διαρκώς τις διατάξεις του παρόντος καταστατικού ή κάποιας συμφωνίας που επιτεύχθηκε δυνάμει του παρόντος καταστατικού, η συνέλευση, με πλειοψηφία δύο τρίτων των παρόντων μελών και ψηφίζοντας κατόπιν σύστασης του συμβουλίου, μπορεί να του επιβάλει αναστολή της άσκησης των προνομίων και των δικαιωμάτων που διαθέτει ως μέλος.

            Άρθρο XVIII

            Έδρα του Οργανισμού

         Η έδρα του Οργανισμού ορίζεται από τη συνέλευση κατά την πρώτη σύνοδό της.

            Άρθρο XIX

            Υπογραφή, κύρωση, έναρξη ισχύος και προσχώρηση

                     Α.

                     Το παρόν καταστατικό είναι ανοικτό προς υπογραφή κατά την ιδρυτική διάσκεψη από όλα τα κράτη που είναι μέλη των Ηνωμένων Εθνών και των περιφερειακών διακυβερνητικών οργανισμών οικονομικής ολοκλήρωσης κατά τους ορισμούς του άρθρου VI παράγραφος Α. Παραμένει ανοικτό προς υπογραφή μέχρι την ημερομηνία που θα τεθεί σε ισχύ.

                     Β.

                     Για τα κράτη και τους περιφερειακούς διακυβερνητικούς οργανισμούς οικονομικής ολοκλήρωσης κατά τους ορισμούς του άρθρου VI παράγραφος Α που δεν το έχουν υπογράψει, το παρόν καταστατικό είναι ανοικτό προς προσχώρηση αφού τους αναγνωρισθεί η ιδιότητα του μέλους από τη συνέλευση σύμφωνα με το άρθρο VI παράγραφος Β ψηφίο 2.

                     Γ.

                     Η συγκατάθεση δέσμευσης από το παρόν καταστατικό εκφράζεται με την κατάθεση εγγράφου κύρωσης ή προσχώρησης στον θεματοφύλακα. Η κύρωση ή η προσχώρηση στο παρόν καταστατικό πραγματοποιείται από τα κράτη σύμφωνα με τις αντίστοιχες συνταγματικές διαδικασίες τους.

                     Δ.

                     Το παρόν καταστατικό τίθεται σε ισχύ την τριακοστή ημέρα από την ημερομηνία κατάθεσης του εικοστού πέμπτου εγγράφου κύρωσης.

                     Ε.

                     Για τα κράτη ή τους περιφερειακούς διακυβερνητικούς οργανισμούς οικονομικής ολοκλήρωσης που έχουν καταθέσει έγγραφο κύρωσης ή προσχώρησης μετά την έναρξη ισχύος του καταστατικού, το παρόν καταστατικό τίθεται σε ισχύ την τριακοστή ημέρα από την ημερομηνία κατάθεσης του σχετικού εγγράφου.

                     ΣΤ.

                     Καμία επιφύλαξη δεν επιτρέπεται να διατυπωθεί για καμία από τις διατάξεις που περιέχονται στο παρόν καταστατικό.

            Άρθρο XX

            Θεματοφύλακας, καταχώριση, αυθεντικό κείμενο

                     A.

                     Η κυβέρνηση της Ομοσπονδιακής Δημοκρατίας της Γερμανίας ορίζεται με το παρόν έγγραφο ως θεματοφύλακας του παρόντος καταστατικού και οποιουδήποτε εγγράφου κύρωσης ή προσχώρησης.

                     B.

                     Το παρόν καταστατικό καταχωρίζεται από την κυβέρνηση-θεματοφύλακα σύμφωνα με τις διατάξεις του άρθρου 102 του Χάρτη των Ηνωμένων Εθνών

                     Γ.

                     Το παρόν καταστατικό, που συντάχθηκε στα αγγλικά, κατατίθεται στο αρχείο της κυβέρνησης-θεματοφύλακα.

                     Δ.

                     Δεόντως επικυρωμένα αντίγραφα του παρόντος καταστατικού διαβιβάζονται από την κυβέρνηση-θεματοφύλακα στις κυβερνήσεις των κρατών και στα εκτελεστικά όργανα των περιφερειακών διακυβερνητικών οργανισμών οικονομικής ολοκλήρωσης που έχουν υπογράψει ή που τους έχει αναγνωρισθεί η ιδιότητα του μέλους σύμφωνα με το άρθρο VI παράγραφος Β ψηφίο 2.

                     Ε.

                     Η κυβέρνηση-θεματοφύλακας ενημερώνει αμελλητί όλους τους υπογράφοντες του παρόντος καταστατικού για την ημερομηνία κάθε κατάθεσης κυρωτικού εγγράφου και την ημερομηνία έναρξης ισχύος του καταστατικού.

                     ΣΤ.

                     Η κυβέρνηση-θεματοφύλακας ενημερώνει αμελλητί όλους τους υπογράφοντες και τα μέλη για τις ημερομηνίες κατά τις οποίες κράτη ή περιφερειακοί διακυβερνητικοί οργανισμοί οικονομικής ολοκλήρωσης προσχωρούν μεταγενέστερα στον Οργανισμό.

                     Ζ.

                     Η κυβέρνηση-θεματοφύλακας αποστέλλει αμελλητί νέες αιτήσεις προσχώρησης σε όλα τα μέλη του Οργανισμού προς εξέταση σύμφωνα με το άρθρο VI παράγραφος Β ψηφίο 2.

            ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν καταστατικό.
            Συντάχθηκε στη Βόννη, την 26η Ιανουαρίου 2009, σε ένα μόνο αντίτυπο στην αγγλική γλώσσα.


title: Απόφαση (ΕΕ) 2015/1698 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών της κοινής επιχείρησης «Κυψέλες καυσίμου και υδρογόνο» για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/384

      ΑΠΟΦΑΣΗ (ΕΕ) 2015/1698 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών της κοινής επιχείρησης «Κυψέλες καυσίμου και υδρογόνο» για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2013, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην κοινή επιχείρηση όσον αφορά την εκτέλεση του προϋπολογισμού για το οικονομικό έτος 2013 (05306/2015 — C8-0049/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 209,

                  —

                  έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (5),

                  —

                  έχοντας υπόψη τον κανονισμό (ΕΕ) αριθ. 559/2014 του Συμβουλίου, της 6ης Μαΐου 2014, για τη σύσταση της κοινής επιχείρησης «Κυψέλες καυσίμου και υδρογόνο 2» (6), και ιδίως το άρθρο 1 παράγραφος 2 και το άρθρο 12,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8),

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0112/2015),

         1.

            εγκρίνει το κλείσιμο των λογαριασμών της κοινής επιχείρησης «Κυψέλες καυσίμου και υδρογόνο» για το οικονομικό έτος 2013·

         2.

            αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο 2», στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 452 της 16.12.2014, σ. 67.

         (2)  ΕΕ C 452 της 16.12.2014, σ. 68.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 153 της 12.6.2008, σ. 1.

         (6)  ΕΕ L 169 της 7.6.2014, σ. 108.

         (7)  ΕΕ L 357 της 31.12.2002, σ. 72.

         (8)  ΕΕ L 38 της 7.2.2014, σ. 2.


title: Απόφαση (ΚΕΠΠΑ) 2017/350 του Συμβουλίου, της 27ης Φεβρουαρίου 2017, για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας

text:
               28.2.2017

               EL

               Επίσημη Εφημερίδα της Ευρωπαϊκής Ένωσης

               L 50/81

         ΑΠΌΦΑΣΗ (ΚΕΠΠΑ) 2017/350 ΤΟΥ ΣΥΜΒΟΥΛΊΟΥ
   της 27ης Φεβρουαρίου 2017
   για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Οκτωβρίου 2012 το Συμβούλιο εξέδωσε την απόφαση 2012/642/ΚΕΠΠΑ (1).

               (2)

               Βάσει επανεξέτασης της απόφασης 2012/642/ΚΕΠΠΑ, τα περιοριστικά μέτρα κατά της Λευκορωσίας θα πρέπει να παραταθούν έως τις 28 Φεβρουαρίου 2018.

               (3)

               Επιπλέον, το Συμβούλιο συμφώνησε ότι τα κράτη μέλη μπορούν να επιτρέπουν την εξαγωγή εξοπλισμού διάθλου στη Λευκορωσία σύμφωνα με τις ισχύουσες διατάξεις περί χορήγησης αδειών.

               (4)

               Η απόφαση 2012/642/ΚΕΠΠΑ θα πρέπει, επομένως, να τροποποιηθεί αναλόγως.

               (5)

               Η παρούσα απόφαση θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτήν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/642/ΚΕΠΠΑ τροποποιείται ως εξής:

               1)

               Στο άρθρο 2 προστίθεται η ακόλουθη παράγραφος:
               «3.   Το άρθρο 1 δεν εφαρμόζεται στον εξοπλισμό διάθλου που πληροί τις προδιαγραφές οι οποίες καθορίζονται στους κανόνες ανταγωνισμού και εκδηλώσεων της Διεθνούς Ένωσης Διάθλου (IBU).».

               2)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               1.   Η παρούσα απόφαση ισχύει έως τις 28 Φεβρουαρίου 2018.
               2.   Η παρούσα απόφαση επανεξετάζεται τακτικά και ανανεώνεται ή, κατά περίπτωση, τροποποιείται, εάν το Συμβούλιο κρίνει ότι οι στόχοι της δεν έχουν επιτευχθεί.».

         Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Φεβρουαρίου 2017.

            Για το Συμβούλιο

            Ο Πρόεδρος

         K. MIZZI

      (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (ΕΕ L 285 της 17.10.2012, σ. 1).